Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Gazan palestiinalaisislamistit jatkoivat Etelä-Israelin yhteisöjen tulittamista.
Yksi raketti räjähti Sderotissa.
Palestiinalaiset järjestivät tukimarssin Abbasille, jota kritisoitiin -
Peresin hautajaisiin osallistumisesta.
Venäjän puolustusministeri ilmoitti, että Syyriassa otetaan käyttöön -
kehittynyt S-300-ohjuspuolustus.
Aiemmin Yhdysvallat ilmoitti tehostavansa sotatoimiaan Syyriassa.
Gazan palestiinalaisislamistit jatkoivat Etelä-Israelin yhteisöjen tulittamista.
Sderotin kaupungissa annettiin hälytys, ja raketti räjähti melko pian.
Loukkaantumisia ei tullut tietoon.
Korkea-arvoinen puolustus- viranomainen kertoi TV7:lle, -
että Israelin armeija varaa oikeuden reagoida Israeliin kohdistuviin iskuihin
Se korosti pitävänsä Gazaa hallitsevaa Hamas-islamistijärjestöä -
yksinomaisessa vastuussa Gazasta tehtyihin iskuihin.
Yksikään palestiinalaisjärjestö ei vielä ole ilmoittautunut iskun tekijäksi.
Muita uutisia: Palestiinalaispuolueiden jännitteet kiristyvät -
Ramallah'n hallinnon siirrettyä vaaleja oikeuden päätöksen nojalla.
Palestiinalaisten korkein oikeus päätti 8.9., -
että lokakuun 8:nneksi kaavailtuja vaaleja ei voida järjestää, -
koska Hamas kielsi lännen tukeman Abbasin Fatah-puolueen listat.
Aiemmin tällä viikolla korkein oikeus päätti kuitenkin -
toimeenpanna hallituksen päätöksen ja pitää vaalit kaikkialla muualla -
paitsi Gazassa.
Päätös sai palestiinalaishallinnon siirtämään vaaleja toistaiseksi -
komitean suosituksesta, kunnes asiaan löytyy ratkaisu.
Hamas kiirehti tuomitsemaan päätöksen poliittiseksi.
Gallupit osoittavat, että Gazaa hallitseva Hamas -
voittaisi useilla paikkakunnilla, joissa nyt valtaa pitää Abbasin Fatah.
Hamas ottaa yhteyttä muihin palestii- nalaispuolueisiin strategian luomiseksi
Abbasin ja Fatahin yksipuolisten päätösten kumoamiseksi -
liittyen palestiinalaiskysymykseen. Keskustelemme, miten hoidamme -
tämän vaarallisen päätöksen, joka vaikuttaa vaaleihin ja demokratiaan.
Sadat palestiinalaiset osoittivat tukea Ramallah'ssa presidentti Abbasille, -
joka sai kritiikkiä osallistuttuaan -
Israelin entisen presidentin Shimon Peresin hautajaisiin.
Hyväksyimmepä tai emme osallistu- mista, jota hän pitää perusteltuna, -
Abbas pysyy palestiinalaisten legitimiteetin symbolina.
Emme hyväksy sitä, että häntä pidetään epäisänmaallisena.
Abbasin kannattajat heiluttivat Fatah-puolueen lippuja -
ja kantoivat hänen kuvallaan varustettuja julisteita.
Abbasin vastustajat tuomitsivat asian.
Tänään on marttyyrin hautajaiset -
eikä rikollisen hautajaiset, joihin palestiinalaispresidentti osallistui.
Tämä on skandaali, kansallisen arvokkuuden tunteen menetys.
Israelin entistä presidenttiä Shimon Peresiä pidetään -
Länsirannan juutalaisasutuksen yhtenä perustajaisänä.
Abbas esiintyi hautajaisissa eturivissä. Hänet kuvattiin kättelemässä -
pääministeri Netanjahua ja Israelin muita johtajia.
Alueen palestiinalaiset ja arabit kritisoivat asiaa.
Sitten Israelin pohjoisnaapurissa Syyriassa riehuvaan sotaan: -
Venäjän puolustusministeri ilmoitti ottaneensa käyttöön -
S-300-ohjuspuolustusjärjestelmän Tartusin laivastotukikohdassa.
Ohjuspatteriston tarkoitus on turvata Tartusin laivastotukikohta -
sekä Venäjän laivaston erikoisyksikön alukset rannikolla ilmauhkien varalta.
On epäselvää, miksi asia herätti levottomuutta länsiliittolaisissamme.
Päätös tuli keskellä Venäjän ja Yhdysvaltain suhteiden kiristymistä.
Mailla on kiistoja Syyrian tilanteesta.
Yhdysvaltain ulkoministeri Kerry vakuutti Brysselin―vierailunsa aikana,-
että Obaman hallinto jatkaa työtä, jotta tulisi koko Syyrian kattava tulitauko, -
joka pysäyttäisi sekä Venäjän että Syyrian taistelukoneet.
Kerryn tiedottaja Mark Toner totesi lehdistötilaisuudessa Washingtonissa,
että Yhdysvallat harkitsee yksipuolisia vaihtoehtoja -
tulitauon toimeenpanemiseksi, mm. sotilaallista vaihtoehtoa.
Lausunto sai Venäjän armeijan tekemään strategisia siirtoja kentällä,-
jotta Venäjä varmistaisi, että sen intressit Syyriassa pysyvät turvattuina.
Jatkamme kuten tähänkin asti mielekkään, kestävän -
ja täytäntöönpanokelpoisen tulitauon hakemista. Se pitää sisällään -
Syyrian ja Venäjän taistelukoneiden pysäyttämisen nimetyillä alueilla.
Venäjä tietää tarkalleen, mitä sen pitää tehdä, -
jotta tulitauko saadaan toteutettua reilulla ja järkevällä tavalla.
USA:n hallinto on aivan vakuuttunut, että olemme oikeassa -
pyrkiessämme Syyriassa niihin tavoitteisiin, joihin pyrimme.
Mutta toteamme surullisina ― ja täytyy sanoa ― järkyttyneinä, -
että Venäjä katsoo läpi sormien Assadin käyttämää asevalikoimaa: -
kloorikaasua ja tynnyripommeja omaa kansaansa vastaan.
Ja yhdessä Syyrian hallinto ja Venäjä näyttävät torjuneen diplomatian -
pyrkiessään saamaan sotilasvoiton särkyneiden ruumiiden, -
pommitettujen sairaaloiden ja traumatisoituneiden lasten yli -
pitkään kärsineessä maassa.
Ihmiset, jotka vakavissaan yrittävät saada aikaan rauhaa, -
käyttäytyvät eri tavalla kuin Venäjä on valinnut käyttäytyä.
Venäjän ulkoministeri Lavrov valitteli,
että Yhdysvallat keskeytti Syyria―neuvottelut.
Hän syytti mm. Obaman hallinnon jäseniä neuvottelujen kariutumisesta.
Lavrov korosti kuitenkin, ettei Venäjä anna periksi toiveistaan -
toimeenpanna YK:n turvallisuus- neuvoston Syyria-päätökset, -
jotka Lavrovin mukaan ovat elintärkeitä Syyrialle.
Valitettavasti alusta asti oli monia, jotka halusivat rikkoa sopimukset, -
mm. eräät Yhdysvaltain hallinnon jäsenet.
Ja kuten tiedätte, suureksi suruksemme eilen voittivat ne, -
jotka vastustavat Syyrian kriisin poliittista ratkaisua -
ja merkittävien YK-päätöslauselmien toimeenpanemista -
ja joilla on selvät suunnitelmat ratkaista tilanne voimakeinoin.
Emme anna periksi. Ponnistelemme -
YK:n turvallisuusneuvoston päätösten toimeenpanemiseksi.
Uskomme, että kansainvälisellä Syyria-tukiryhmällä voi ja pitää olla -
tärkeä, johtava rooli siinä.
USA:n johtaman liittouman viran- omaiset tapasivat tänään Berliinissä -
ja keskustelivat viimeaikaisista tapahtumista Syyriassa -
sekä keinoista saada 5,5 vuotta jatkunut sota loppumaan.
Sodassa on kuollut satojatuhansia. Noin 11 miljoonaa on paennut.
Sitten Egyptiin, jossa sisäministeriö ilmoitti tappaneensa -
korkea-arvoisen Muslimiveljeskunta- johtajan ja aseellisen siiven päällikön
sekä erään toisen jäsenen.
Ministeriö sanoi rynnäköineensä huoneistoon Kairon Bassateenissa -
kuultuaan, että johtajat käyttivät sitä päämajanaan.
Muslimiveljeskunta ilmoitti, että tapettu Mohamed Kamal, 61, -
oli ryhmän ylintä johtoa.
Häntä pidettiin koko veljeskunnan yhtenä tärkeimmistä johtajista.
Hän kuului työryhmään, joka organisoi veljeskunnan eri kansainvälisiä toimia.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa. Huomiseen!
Suomennos: Marianne Tenetz